John D. Rockefeller Jr.

Si John Davison Rockefeller Jr. (Enero 29, 1874 – Mayo 11, 1960) sarong Amerikanong financier asin pilantropo. Si Rockefeller iyo an ikalimang aki asin solong lalaki kan Standard Oil na saro-sa-kagtugdas na si John D. Rockefeller. Siya imbweltong gayo sa pagpatalubo asin pagpadakula  kan mahiwason na office complex sa Midtown Manhattan midbid sa apod na Rockefeller Center, na huli kaini siya an saro sa pinakadakulang kagrogaring kan pinakadakulang real estate sa Nweba York. Kan harani na siya sa kagurangan, siya nabantog na gayo sa saiyang pilantropo, nagdonar nin sobra sa $500 million sa manlaenlaen na mga proyekto asin gibong-herak, kabarali diyan an mga institusyon edukasyonal. Sa saiyang mga proyekto, masasambitan an pagrekonstruir kan Colonial Williamsburg sa Virginia. Siya totoo pinagbasol na may kasa'lan sa pangyari kan mangirhat na Ludlow Massacre asin iba pang mga pagkakasala' durante kan Colorado Coalfield War. Si Rockefeller Jr may anom na aki na iyo sinda: Abby, John III, Nelson, Laurance, Winthrop, asin David.

Kaamayi nin buhay
Si John Davison Rockefeller Jr. iyo an ikalima asin pinakangohod na aki ni John Davison Rockefeller Sr., kagtugdas asin kapwa-kagrogaring kan Standard Oil asin si maestrang Laura Celestia "Cettie" Spelman. An apat niyang mga matuang tugang na mga babae iyo sinda Elizabeth (Bessie), Alice (nagadan omboy pa), Alta, asin Edith. Nag'eerok sa mansyon kan saiyang ama sa 4 West 54th Street, siya nag'atender sa Park Avenue Baptist Church sa 64th Street (ngonyan, Central Presbyterian Church) asin sa Browning School, establisyementong adalan na pinundar para sa mga kaakian kan pamilya asin mga kairiba sa kompanya; ini namumugtak sa sarong brownstone pagrorogaring kan mga  Rockefeller, sa West 55th Street. An saiyang ama John Sr asin saiyang tiyoon na si William Rockefeller Jr. kapwa-kagrogaring kan Standard Oil.

Toltolan

[[Kategorya:Categories: 1874 births1960 deathsAcadia National ParkAmerican art collectorsAmerican eugenicistsAmerican financiersAmerican officials of the United NationsAmerican people of English descentAmerican people of German descentAmerican people of Scotch-Irish descentBaptists from New York (state)Brown University alumniBrowning School alumniBusinesspeople from New York CityFathers of vice presidents of the United StatesFellows of the Royal Society (Statute 12)Grand Cross of the Legion of HonourDeaths from pneumonia in ArizonaMount Desert IslandPhilanthropists from New York (state)Rockefeller CenterRockefeller familyRockefeller Foundation people